**CODUL VAMAL**

**nr. 95 din 24.08.2021**

 *(în vigoare 01.01.2024, cu unele excepţii - vezi art.426 alin.(1))*

 Monitorul Oficial al R. Moldova nr. 219-225 art. 238 din 17.09.2021

**Articolul 375.** Introducerea şi scoaterea bunurilor culturale mobile

(1) *Bunuri culturale mobile* sunt bunurile cu valoare deosebită sau excepţională istorică, arheologică, documentară, etnografică, artistică, ştiinţifică şi tehnică, literară, cinematografică, numismatică, filatelică, heraldică, bibliofilă, cartografică, epigrafică, estetică, etnologică şi antropologică, reprezentând mărturii materiale ale evoluţiei mediului natural şi ale relaţiei omului cu acest mediu, ale potenţialului creator uman.

(2) Persoanele au dreptul de a introduce/scoate pe/de pe teritoriul vamal bunuri culturale mobile în modul stabilit de Guvern, cu declararea în scris şi cu înregistrarea acestora în modul stabilit de Serviciul Vamal